Noves jornades de donació de sang, a Burjassot, el 5, l’11 i el 18 de desembre
2025-07-24

Al desembre, no podia faltar la visita, a Burjassot, del Centre de Transfusió de sang de la Comunitat Valenciana. Novament, la ciutadania podrà ser solidària amb els hospitals i amb els malalts pendents de transfusions de sang.

Els punts de donació estaran, el dimarts dia 5, en el Centre d’Especialitats, en el carrer Beniferri, s/n, en horari de 17.00 a 20.30 hores i, el dilluns 11 de desembre, en el Centre de Salut del carrer Rubert i Villó, de 17.00 a 20.20 hores.

El dilluns 18 de desembre, el punt de donació estarà en el Centre Socioeducatiu Díaz Pintado, en horari de matí, de 9.30 a 13.30 hores.

Cada mes, el Centre de Transfusió de la Comunitat Valenciana recorda que poden donar sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no ha d’acudir-se en dejú.